

**11. september 2024**

**PRODUKTRESUMÉ**

**for**

**Cefenicol, øjendråber, opløsning**

**0. D.SP.NR.**

33928

**1. VETERINÆRLÆGEMIDLETS NAVN**

Cefenicol

Lægemiddelform: Øjendråber, opløsning

Styrke(r): 5 mg/ml

**2. KVALITATIV OG KVANTITATIV SAMMENSÆTNING**

1 ml indeholder:

**Aktivt stof:**

Chloramphenicol: 5,0 mg

**Hjælpestoffer:**

|  |  |
| --- | --- |
| **Kvalitativ sammensætning af hjælpestoffer og andre bestanddele** | **Kvantitativ sammensætning, hvis oplysningen er vigtig for korrekt administration af veterinærlægemidlet** |
| Benzalkoniumchlorid | 0,040 mg |
| Borsyre |  |
| Borax |  |
| Polysorbat 80 |  |
| Vand til injektionsvæsker |  |

Klar, farveløs til let gullig opløsning.

**3. KLINISKE OPLYSNINGER**

**3.1 Dyrearter, som lægemidlet er beregnet til**

Hund og kat

**3.2 Terapeutiske indikationer for hver dyreart, som lægemidlet er beregnet til**

Behandling af bakterielle øjeninfektioner som f.eks. conjunctivitis, keratitis, dacryocystitis og blepharitis.

**3.3 Kontraindikationer**

Må ikke anvendes i tilfælde af overfølsomhed over for det aktive stof eller over for et eller flere af hjælpestofferne.

**3.4 Særlige advarsler**

Inden behandlingen påbegyndes skal det sikres, at øjeninflammationen ikke skyldes mekaniske eller fysiske årsager, fx ektopisk cilie, entropion, fremmedlegemer, eller mangel på tåresekretion.

Der er påvist krydsresistens mellem chloramphenicol og andre phenicoler. Anvendelse af veterinærlægemidlet skal nøje overvejes, når følsomhedsbestemmelse har påvist resistens over for phenicoler, da effektiviteten kan nedsættes.

**3.5 Særlige forholdsregler vedrørende brugen**

Særlige forholdsregler vedrørende sikker brug hos de dyrearter, som lægemidlet er beregnet til

Anvendelse af veterinærlægemidlet bør baseres på identificering og følsomheds­bestemmelse af målbakterie(r). Hvis det ikke er muligt, skal behandlingen baseres på epidemiologisk information og viden om målbakteriers følsomhed på bedriftsplan eller på lokalt/regionalt plan.

Anvendelse af veterinærlægemidlet bør ske i overensstemmelse med officielle, nationale og lokale regler for brug af antimikrobielle midler.

Hvis følsomhedstest tyder på en sandsynlig effekt, bør der anvendes et antibiotikum med en lavere risiko for antimikrobiel resistens (lavere AMEG-kategori (*Antimicrobial Advice Ad Hoc Expert Group*)) til førstelinjebehandling.

Særlige forholdsregler for personer, der administrerer veterinærlægemidlet til dyr

Chloramphenicol og benzalkoniumchlorid kan medføre allergiske reaktioner. Personer med kendt overfølsomhed over for chloramphenicol og/eller benzalkoniumchlorid bør kun håndtere veterinærlægemidlet iført engangshandsker.

Hos mennesker er der tegn på, at eksponering for chloramphenicol kan øge risikoen for alvorlig aplastisk anæmi.

Det er derfor vigtigt at undgå kontakt med hud og øjne og vaske hænder efter administration af veterinærlægemidlet. I tilfælde af utilsigtet kontakt med huden eller øjne, skylles der med rigelige mængder rent vand. Hvis der opstår overfølsomhedsreaktioner, skal der straks søges lægehjælp, og indlægssedlen eller etiketten bør vises til lægen.

Chloramphenicol kan forårsage alvorlige skader på det ufødte barn og børn som ammes.

Veterinærlægemidlet bør derfor ikke administreres af gravide og ammende kvinder.

Særlige forholdsregler vedrørende beskyttelse af miljøet

Ikke relevant.

**3.6 Bivirkninger**

Hund og kat:

|  |  |
| --- | --- |
| Sjælden  (1 til 10 dyr ud af 10.000 behandlede dyr): | Allergisk reaktion  Uklarhed i hornhinden1 |

1 Overfladisk, forbigående.

Indberetning af bivirkninger er vigtigt, da det muliggør løbende sikkerhedsovervågning af et veterinærlægemiddel. Indberetningerne sendes, helst via en dyrlæge, til enten indehaveren af markedsføringstilladelsen eller dennes lokale repræsentant eller til den nationale kompetente myndighed via det nationale indberetningssystem. Se også indlægssedlen for de relevante kontaktoplysninger.

**3.7 Anvendelse under drægtighed, laktation eller æglægning**

Drægtighed og laktation

Veterinærlægemidlets sikkerhed under drægtighed og laktation er ikke fastlagt.

Chloramphenicol kan passere placenta og udskilles i mælken. Påvirkning af fosteret eller diende hvalpe/killinger er usandsynlig, men veterinærlægemidlet må kun anvendes i overensstemmelse med den ansvarlige dyrlæges vurdering af benefit/risk-forholdet.

**3.8 Interaktion med andre lægemidler og andre former for interaktion**

Der foreligger ingen data.

**3.9 Administrationsveje og dosering**

Okulær anvendelse.

1 dråbe (1 dråbe indeholder 0,15 mg chloramphenicol) i konjunktivalsækken på det berørte øje eller om nødvendigt i begge øjne 6-8 gange dagligt i starten af behandlingen, derefter 4-6 gange dagligt. Svære tilfælde kan kræve hyppigere dosering (1 dråbe hver eller hver anden time) i de første 24-48 timer. Behandlingen bør fortsætte i 2 dage efter symptomerne er aftaget.

**3.10 Symptomer på overdosering (og, hvis relevant, nødforanstaltninger og modgift)**

Ved lokal anvendelse er overdosering meget usandsynlig.

**3.11** **Særlige begrænsninger og betingelser for anvendelse, herunder begrænsninger for anvendelsen af antimikrobielle og antiparasitære veterinærlægemidler for at begrænse risikoen for udvikling af resistens**

Ikke relevant.

**3.12 Tilbageholdelsestid(er)**

Ikke relevant.

**4. FARMAKOLOGISKE OPLYSNINGER**

**4.1 ATCvet-kode**

QS01AA01

**4.2 Farmakodynamiske oplysninger**

Chloramphenicol er et bredspektret antibiotikum, hvis virkningsspektrum omfatter gram-positive og gram-negative aerobe og anaerobe bakterier samt chlamydia og mycoplasma. Chloramphenicol binder sig til 50S bakterielle ribosomale subunits og hæmmer dermed transpeptidationsreaktionen under bakteriel proteinsyntese. Chloramphenicols virkning er primært bakteriostatisk. Chloramphenicol viser ingen signifikant aktivitet mod *Pseudomonas aeruginosa*.

Den hyppigst rapporterede resistensmekanisme hos chloramphenicol er enzymatisk inaktivering ved chloramphenicol acetyltransferase (CATs). Acetylering hindrer chloramphenicol i at binde sig til den 50S bakterielle ribosomale subunit. Gener, der koder for CAT, er ofte lokaliseret på mobile elementer som f.eks. plasmiders, transposoner eller genkassetter.

Derudover beskrives resistensmekanismer gennem efflux systemer, inaktivering af phosphotransferaser og mutationer i målstrukturer.

Der kan forekomme krydsresistens med gruppen af phenicoler. For eksempel fremmer *Flo*R-genet, der er lokaliseret på et plasmid, effluks af chloramphenicol og florfenicol i gram negative bakterier. I gram positive kokker er der fundet *fex*A, som koder for en effluks pumpe, der medfører resistens over for florfenicol og chloramphenicol.

Derudover er der identificeret et multiresistensgen *cfr* der kan være lokaliseret på plasmider eller transposoner som medfører resistens af bakteriens rRNA methyltransferase over for pleuromutiliner, oxazolidinoner, phenicoler, streptogramin A og lincosamider.

**4.3 Farmakokinetiske oplysninger**

Chloramphenicol er et fedt-opløseligt stof, og når det administreres topikalt, trænger det godt ind i slimhinder og kammervandet.

Chloramphenicol metaboliseres af leveren til inaktiv glucuronid og udskilles primært (80-90 %) via urinen. Eliminationshalveringstiden er 2-4 timer i plasma.

**5. FARMACEUTISKE OPLYSNINGER**

**5.1 Væsentlige uforligeligheder**

Da der ikke foreligger undersøgelser vedrørende eventuelle uforligeligheder, bør dette veterinærlægemiddel ikke blandes med andre veterinærlægemidler.

**5.2 Opbevaringstid**

Opbevaringstid for veterinærlægemidlet i salgspakning: 2 år.

Opbevaringstid efter første åbning af den indre emballage: 28 dage.

**5.3 Særlige forholdsregler vedrørende opbevaring**

Opbevares i køleskab (2 °C – 8 °C).

Efter åbning af beholderen: Opbevares under 25 °C.

Opbevar beholderen i den ydre æske for at beskytte mod lys.

**5.4 Den indre emballages art og indhold**

Transparent dråbebeholder af plastik (LDPE) med hvidt plastik (HDPE) skruelåg.

Pakningsstørrelse:

Kartonæske med 1×10 ml dråbebeholder.

**5.5 Særlige forholdsregler vedrørende bortskaffelse af ubrugte veterinærlægemidler eller affaldsmaterialer fra brugen heraf**

Benyt returordninger ved bortskaffelse af ubrugte veterinærlægemidler eller affaldsmaterialer herfra i henhold til lokale retningslinjer og nationale indsamlingsordninger, der er relevante for det pågældende veterinærlægemiddel.

Lægemidler må ikke bortskaffes sammen med spildevand eller husholdningsaffald.

**6. NAVN PÅ INDEHAVEREN AF MARKEDSFØRINGSTILLADELSEN**

CP-Pharma Handelsgesellschaft mbH

Ostlandring 13

31303 Burgdorf

Tyskland

**Repræsentant**

ScanVet Animal Health A/S

Kongevejen 66

3480 Fredensborg

**7. MARKEDSFØRINGSTILLADELSESNUMMER (-NUMRE)**

71506

**8. DATO FOR FØRSTE TILLADELSE**

11. september 2024

**9. DATO FOR SENESTE ÆNDRING AF PRODUKTRESUMÉET**

-

**10. KLASSIFICERING AF VETERINÆRLÆGEMIDLER**

B